Cathédrale Notre-Dame de Rouen

La cathédrale Notre-Dame, officiellement cathédrale primatiale Notre-Dame-de-l'Assomption de Rouen, est le moneument le pus haut et le pus mirable de la ville de Rouen. Alle est le siège à l'archidiochèse de Rouen, chef-lieu de la provinche ecclésiâtique de Normandie. L'archevêque de Rouen portant itout le titre de primat de Normandie, la cathédrale est donc rangie coume primatiale. Ch'est eune bâtisse gothique qui fut accoumenchie oû XIIe siècle et qui fut bâtie petit-à-petit jusqu'en 1506, ch'est-à-saveir qu'alle a un miot de tous les estyles de gothique qui fûtrent de mode entre les XIIe et XVIe siècles, mais trétout gencie d'eune féchon harmounique. Coumes la pupart des cathédrales d'estyle gothique normand, eune tour, qui a nom tour-lanterne, couroune la crouésie du transept. Chûte tour couneut pusieurs flèques en boués qui ardèrent souventefeis ; à la parfin, eune flèque métallique néo-gothique fut rajoûtée oû XIXe siècle. Ch'est achteur la pus haute flèque de cathédrale en France (151 m. de hauteur) et la tierse pus haute oû monde pour eun édifice arligieux ; alle fut le pus haut bâtiment oû monde entre 1876 et 1880. Rudement endamagie durant la Seconde Guerre Mondiale, d'ot eune partie enfondrée et eune tour qui ardit, la cathédrale Notre-Dame de Rouen est achteur en ben bel état et tout arfaite. En pus, la cathédrale de Rouen a gardé sen archevéchié et ses vieuilles constructions d'aras, cha qu'est rare en France. Nos a souvent dit que la cathédrale de Rouen éteit la pus heumaine des cathédrales pour sa fache sans symétrie. Chûte fachade, qui est la pus largue oû monde pour eune cathédrale, est couneue de par le monde, alle fut peinte 28 cops par Claude Monet. Histouère La dirie de Précordius et Saint-Mellon Selon eune dirie anchienne, às premiers temps du christianême (vers 260 selon les historiens), un boun apôtre chrétien romain appelé Mellon s'en vint à Rotomagus (Rouen selon le nom qu'alle aveit) pour convertir les manants de la ville. Coume dans chût temps-là, les chrétiens éteient persécutés et trachiés par l'Empereux, il deveit yêtre discret. Eune coumeunauté chrétienne se racacheit en camuche dans eune maison à un riche houme conséquent de Rotomagus converti qui aveit nom Praecordius. Selon la dirie, chûte maison se trouveit à même endreit que notre cathédrale achteur. Sen petit fieu, qui s'appeleit itout Précordius, tumbit un jour de la teiteure de la maison à sa mort. Devant le corps de sa quenâle défunctée, Précordius implorit Mellon de faire quieuque seit. Mellon li fit résurrection par miracle, au nom du Père, du Fils et du Saint-Esprit, et le petit gâs peût s'en arlever sans rien de pus. Pour armerchier Mellon, le père au bézot aireit douné sa maison et sen terrain à l'Église. Quieuques années pus tard, quand l'Empire roman s'en devint chrétien, eune vraie église fut essourse à chût endreit que les Chrétiens aveient tréjours pour yeux, et ch'est coume cha que pus tard eune cathédrale fut bâtie par en-dessus. En 1986, des archerches archéologiques dans la cour d'Albane de la cathédrale (à pied de la tour Saint-Romain) ont mins à jour les restes d'eune maison romaine qui dateit du IIIe siècle et qui aveit servi de lieu de culte chrétien muchié. Les diries sus Saint-Mellon sont peut-être ben pus de vrai que de faux. Mellon, amprés cha, ne demeurit bren a Rouen selon les diries sus sa vie, il s'en fut dans le Pays de Bray pour convertir et fut martyrisé iloc. Il est achteur un saint catholique appelé Saint-Mellon et fêté le 22 d'octobre. La basilique des premiers temps Nos luit mention d'eun évêque à Rouen pour le premier cop en l'an 314. A chûte date, est peu probable qu'il y aveit eune église offichielle à Rouen rapport que cha n'est mais qu'eun an amprés la légalité du christianême et la conversion de l'Empire romain. Mais nos peut luire dans un sermon de l'évêque Victriche écrit en 395 ouben 396 qu'eune cathédrale existe à Rouen, eune cathédrale étant estricto sensu eune église qui contient eune cathèdre, le siège d'eun évêchié. Dans chût même sermon, Saint-Victriche parle itout de la construction d'eune basilique emprés la cathédrale. Les archerches de 1986 dans la cour d'Albane ont permins de confirmer qu'eune basilique primitive a bien existé. Déjà en 1954, à moment qu'il découvrit la crypte de la première cathédrale du XIIe siècle, Jacques Lanfry mint itout à jour les restes pus anchiens encor d'eune bâtisse qui aveit existé à par avant. Ches restes, 4 colounettes qui sont peut-être les bases d'un ciborium (autel primitif pour l'eucharistie), font partie sans doutance de la même basilique sus dequei Saint-Victriche aveit écrit. La cathédrale romane Construction Découverte d'eune crypte La fachade romane La cathédrale gothique actuelle Du XVIe siècle à la Révolution Amprés 1789 De la Grand Guerre au jour d'anuit Arbâtir le collatéral Arbâtir la tour Saint-Romain Les maîtres-d'œuvre et architectes Protection Meseures Matériaux Estérieur Le parvis La tour Saint-Romain La tour de Beurre La fache à l'Ouêt Le portal Saint-Jean Le portal Notre-Dame Le portal Saint-Etienne Le portal Saint-Simon Les portaux du transept Le portal às Libraires Le portal de la Calende La tour-lanterne et sa flèque Le quevet